**SIA ,,AmberBirch” atklātā konkursa (Identifikācijas Nr. 2019/01) “SIA “AmberBirch” ražošanas telpu izbūve, būvprojekta izstrāde, autoruzraudzība – projekta Nr. 3.1.1.5/19/A/043 “Ražošanas telpu izveide saplākšņa specifisko produktu ražošanai ar divlīmju automatizētās finieru un kompozītmateriāla saplākšņa līniju” ietvaros” (Identifikācijas Nr. 2019/01)” ir pagarinājis pieteikšanās termiņu līdz 2020.gada 20. februārim plkst. 17:00 un šī iepirkuma ietvaros līdz 14.02.2020. tika sniegtas atbildes uz šādiem pretendentu jautājumiem:**

1.Jautājums:

Konkursa nolikuma 5.2.1 punkts nosaka, ka “būvprojekta iesniegšana uz ekspertīzi ir jāveic ne vēlāk kā 17 nedēļu laikā no Līguma parakstīšanas”, savukārt nolikuma 5.2.2 punkts nosaka, ka būvprojekta izstrāde un saskaņošana ir jāveic ne vēlāk kā 26 nedēļu laikā no Līguma parakstīšanas. Vai secība izpildes termiņiem ir pareiza? Parasti būvprojekta iesniegšanu uz ekspertīzi veic pēc būvprojekta izstrādes un saskaņošanas.

Atbilde:

Būvprojekts uz ekspertīzi ir jāiesniedz 17 nedēļu laikā no līguma parakstīšanas, savukārt Krustpils novada būvvaldē tam jābūt saskaņotam 26 nedēļu laikā no Līguma parakstīšanas.

2. Jautājums:

Vai pretendents drīkst mainīt 9.1. pielikuma "Darbu apjomi" tabulā norādītās pozīcijas un apjomus, ņemot vērā, ka šis ir "Design&build" iepirkums un pretendents var piedāvāt racionālākus risinājumus nekā norādīti apjomu tabulā un MBP ?

Atbilde:

Piedāvājumā, norādot pamatotus un pilnvērtīgus argumentus, ir iespējams piedāvāt citus apjomus, nemainot pozīcijas un vienības izmaksas.

3. Jautājums:

Lūdzu precizēt, kāda iekštelpu temperatūra paredzēta finiera ražošanas cehā.

Atbilde:

Finiera ražošanas cehā jānodrošina +18o C, bet gadījumos, kad finiera ražošanas cehā tehnoloģiskie procesi nenotiek, temperatūra nedrīkst būt zemāka par +5o C.

4. Jautājums:

Lūdzu precizēt, vai esošajā finiera cehā un tā teritorijā izbūvētie inženierkomunikāciju tīkli un to pieslēgumu vietas spēj pilnībā nodrošināt jaunās piebūves darbību (apgāde ar elektroenerģiju, ūdeni, kanalizāciju, tehnoloģiskiem pieslēgumiem utt.).

Atbilde:

Esošajā finiera ražošanas cehā un tās teritorijā izbūvētie inženierkomunikāciju tīkli un to pieslēgumu vietas tikai daļēji spēs nodrošināt plānotās piebūves darbību, savukārt iztrūkstošie inženierkomunikāciju tīkli un to pieslēgumu vietas tiks projektētas paralēli jaunās ražošanas telpu izbūves būvniecības norisei, kas nav projekta “Ražošanas telpu izveide saplākšņa specifisko produktu ražošanai ar divlīmju automatizētās finieru un kompozītmateriāla saplākšņa līniju” iepirkuma priekšmets

5. Jautājums:

Lūdzu precizēt slodzes, kas jāuzņem ražošanas ceha grīdai.

Atbilde:

Slodzes:

* normatīvā slodze uz grīdu administratīvās telpās: 3,0 kN/m2;
* normatīvā slodze uz betona grīdu saimniecības telpās: 7,5 kN/m2;
* normatīvā slodze uz betona grīdu ražošanas zonā: 22,5 kN/m2;
* normatīvā slodze uz apkalpošanas laukumiem un režģu grīdām: 2,0 kN/m2.

6. Jautājums:

Lūdzu precizēt, vai darbuzņēmējam cenu piedāvājumā jāiekļauj telpu aprīkojums, piemēram, mēbeles, virtuves iekārta u.c. tamlīdzīgas pozīcijas.

Atbilde:

Darbuzņēmējam cenu piedāvājumā nav jāiekļauj telpu aprīkojuma vai tamlīdzīgas pozīcijas.

7. Jautājums:

Lūdzu precizēt sendvičpaneļu, aiļu un vārtu toņus.

Atbilde:

Fasāžu krāsu risinājumu noteikt projektēšanas gaitā saskanīgu ar esošo ceha risinājumu (esošā ceha risinājums pielikumā, lapas AR-09, AR-08).

8. Jautājums:

Lūdzu sniegt informāciju par to, vai esošajā finiera ražošanas cehā nenoris tehnoloģiski procesi, kas būtu jāņem vērā veicot būvdarbus (ceha piegādes/kustības zonas, pret vibrāciju jūtīgas iekārtas utt.)?

Atbilde:

Šobrīd esošās finiera ražotnes telpās noris produkcijas ražošanas procesi un pa asīm (D’-P’/34’) notiek gatavās produkcijas pārvietošana un iekraušana. Produkcijas pārvietošanas un iekraušanas darbi noris apmēram 6 (sešas) stundas diennaktī.

9. Jautājums:

Lūdzu precizēt, vai esošā ceha pieslēgšanās vietā būs jāveic aiļu vai vārtu izbūve esošajā sendvičpaneļu sienā (asis D’-P’/34’)?

Atbilde:

Būs nepieciešams veikt esošās finiera ražotnes telpu savienošanu ar plānotās būves telpām, kā arī esošo aiļu un vārtu demontāžu.

10. Jautājums:

Lūdzu precizēt, vai nepieciešams izbūvēt teritorijas žogu?

Atbilde:

Nebūs nepieciešamības izbūvēt teritorijas žogu šī iepirkuma ietvaros.

11. Jautājums:

Lūdzu precizēt, vai papildus cietajiem segumiem, nepieciešams veikt arī zālāja iekārtošanu?

Atbilde:

Papildus cietajiem segumiem šī iepirkuma ietvaros nebūs nepieciešamības veikt zālāja iekārtošanu.

11. Jautājums:

Lūdzu precizēt cik smagai tehnikai paredzēts pārvietoties pa teritorijas asfalta segumu?

Atbilde:

Pa teritorijas cieto segumu pārvietosies smagā tehnika līdz 50 tonnām.

12. Jautājums:

Lūdzu precizēt, vai šuvotais mūris un apmetums pēc izbūves jākrāso?

Atbilde:

Nepieciešams krāsot gan šuvoto mūri, gan apmetumu pelēkā tonī – RAL 7005.

13. Jautājums:

Lūdzam izsniegt aktuālos pieprasītos tehniskos noteikumus no atbildīgajām institūcijām, kuri Pasūtītājam ir pieejami.

Atbilde:

Aktuālie pieprasītie tehniskie noteikumi tika nosūtīti pretendentam.

14. Jautājums:

Vai pasūtītājam ir pieejami ēkas plāni un griezumi *dwg* formātā? Ja ir, lūgums tos izsniegt.

Atbilde:

Ēkas plāni un griezum *dwg* formātā tika nosūtīti pretendentam.

15. Jautājums:

Lai precīzi varētu aprēķināt izbūvējamo pamatu daudzumu zem paredzētajām tehnoloģiskajām iekārtām/līnijām, lūgums pievienot aptuveno ražošanas līnijas shēmu ar izvietojumu un to slodzēm, kā arī norādīt, kurās daļās būs nepieciešami padziļinājumi. Tas nepieciešams arī, lai precīzi varētu noteikt ventilācijas gaisa vadu pareizos attālumus un izmērus, kā arī saspiestā gaisa un tvaika apgādes sistēmu aprēķināšanai.

Atbilde:  
Aptuvenā ražošanas līnijas shēma ar izvietojumu un to slodzēm tika nosūtīta pretendenam. Iekārtu pamatu precīzi rasējumi tiks piestādīti projektēšanas laikā, attiecīgi specifisku pamatu izbūve tiks atsevišķi finansēta, nesaistot to ar šo iepirkumu.

16. Jautājums:

Lūgums norādīt arī, kurām ceha iekārtām būs nepieciešama saspiestā gaisa un tvaika apgādes sistēma, norādot to aptuveno atrašanās vietu plānojumā.

Atbilde:

Ceha iekārtas, kurām būs nepieciešama saspiestā gaisa un tvaika apgādes sistēma un to aptuvenā atrašanās vieta plānojumā tika nosūtīta pretendentam.

17. Jautājums:

Lai aprēķinātu precīzi saspiestā gaisa sistēmu, lūgums norādīt katras iekārtas saspiestā gaisa patēriņu. Pieņemot, ka projektēšanas darba uzdevumā ir norādītā maksimālā noslodze – 530 Nm3/min, tad kāda ir paredzēta nominālā noslodze?

Atbilde:

Nominālā slodze ir 80% apmērā.

18. Jautājums:

Lūgums norādīt, kādu gaisa kvalitāti nepieciešams nodrošināt saspiestā gaisa sistēmai, pirms tas nonāk kopējā sistēmā. Klasi norādīt pēc ISO 8573-1:2010.

Atbilde:

Esošais un potenciālais kompresors nodrošina saspiesto gaisu pēc ISO 8573-1:2010 standarta atbilstoši Klasei 1.5.1. Gaisa sistēmai jānodrošina attiecīgi tādu pašu saspiestā gaisa kvalitātes klasi.

19. Jautājums:

Ņemot vērā, ka Pretendentiem piedāvājumi jāsagatavo, aizpildot nolikuma pielikumos esošās veidnes, lūdzam izsniegt konkursa nolikumu *Word* formātā.

Atbilde:

Konkursa nolikums *Word* formātā tika nosūtīts Pretendentam.

20. Jautājums:

Ņemot vērā atklāta konkursa ‘’SIA “AmberBirch” ražošanas telpu izbūve, būvprojekta izstrāde, autoruzraudzība – projekta “Ražošanas telpu izveide saplākšņa specifisko produktu ražošanai ar divlīmju automatizētās finieru un kompozītmateriāla saplākšņa līniju” ietvaros” (identifikācijas numurs 2019/01) (turpmāk – Konkurss) nolikumā izvirzītās kvalifikācijas prasības un iesniedzamo dokumentu apjomu, kas paredz visu piesaistīto speciālistu rakstisku apliecinājumu saņemšanu (nolikuma 9.9.2., 9.9.4. punkts), kā arī detalizētas dokumentācijas izstrādāšanu tehniskajam piedāvājumam, kuras kvalitāte saskaņā ar nolikuma 12.2. punktu tiek iekļauta piedāvājuma vērtēšanas kritērijos, lūdzam pagarināt piedāvājumu iesniegšanas termiņu vismaz par 2 (divām) nedēļām, līdz 2020. gada 2. martam.

Atbilde:

Vēlamies Jūs informēt, ka iesniegšanas termiņš tiek pagarināts līdz 2020. gada 20. februārim plkst. 17:00.

21. Jautājums:

Atklāta konkursa ‘’SIA “AmberBirch” ražošanas telpu izbūve, būvprojekta izstrāde, autoruzraudzība – projekta “Ražošanas telpu izveide saplākšņa specifisko produktu ražošanai ar divlīmju automatizētās finieru un kompozītmateriāla saplākšņa līniju” ietvaros” (identifikācijas numurs 2019/01) (turpmāk – Konkurss) ietvaros lūdzam sniegt sekojošu informāciju:

• Nepieciešams projektēšanas uzdevums tehnoloģisko iekārtu apsaistei ar pārējiem resursiem – ūdens, saspiests gaiss, elektrība, tvaiks, aspirācija.

Atbilde:

Aptuvenā iekārtu shēma, tvaika, saspiestā gaisa, elektrības un aspirācijas apgādes pieslēgumi tika nosūtīts uz vēstulē norādīto e-pasta adresi.